**Esa Lindell** (s. 23. toukokuuta 1994 Helsinki) on suomalainen jääkiekkopuolustaja, joka pelaa NHL-joukkue Dallas Starsissa.

Ura
---

### Seuraura

Lindell on Tikkurilan Jää-Veikkojen kasvatti. Hän pelasi juniorina sittemmin Kiekko-Vantaassa, josta siirtyi C-juniori-ikäisenä Jokereihin. Hän voitti joukkueessa C-nuorten Suomen mestaruuden vuosina 2009 ja 2010. Kaudella 2009–2010 Lindell oli Jokereiden C-nuorten tehokkain puolustaja sekä karsintasarjassa että runkosarjassa.

Kaudella 2011–2012 Lindell voitti pelipaikastaan huolimatta Jokereiden A-nuorten sisäisen pistepörssin ja jakoi sisäisen maalipörssin voiton Sami Salmisen kanssa tehoilla 21+30=51. Hän voitti A-nuorten SM-liigan puolustajien pistepörssin ja jakoi koko runkosarjan pistepörssin yhdeksännen sijan JYPin Jussi Viitasen kanssa. Lindell teki A-nuorten SM-liigan puolustajien 2000-luvun piste-ennätyksen ja oli vain viiden pisteen päässä Risto Siltasen tekemästä kaikkien aikojen ennätyksestä. Hän voitti myös Teemu Selänne -palkinnon runkosarjan parhaana pelaajana ja valittiin tähdistökentälliseen. Hänet valittiin myös A-nuorten lokakuun 2011 kuukauden pelaajaksi. Lindell voitti kauden päätteeksi A-nuorten SM-hopeaa. Hän debytoi samalla kaudella miesten peleissä pelaamalla kaksi Mestis-ottelua lainalla Kiekko-Vantaassa. Dallas Stars varasi Lindellin kolmannella kierroksella 74. pelaajana NHL:n varaustilaisuudessa 2012.

Helmikuussa 2012 Lindell solmi Jokereiden kanssa kolmivuotisen SM-liigasopimuksen. Hän lähti SM-liigakauteen 2012–2013 varsin pienessä roolissa, mutta pääsi Ossi Väänäsen pelikiellon ja Antti-Jussi Niemen loukkaantumisen myötä tekemään liigadebyyttinsä kauden avauskierroksella 13. syyskuuta 2012 vieraissa paikallisvastustaja Helsingin IFK:ta vastaan. Hänet merkittiin Jeremy Dehnerin viereen Jokereiden ykköspakkipariin. Lindell sai ottelussa jääaikaa 17.12 minuuttia ja yhden kahden minuutin jäähyn estämisestä. Hyökkäyspään pelin vahvuuksistaan tunnettu Lindell ei kuitenkaan saanut vielä debyyttikaudellaan kovin paljon kiekollista vastuuta ja pelasi kauden aikana SM-liigassa kaikkiaan 19 runkosarjaottelua jääden niissä ilman tehopisteitä. Hän pelasi suurimman osan runkosarjastaan lainalla Kiekko-Vantaassa tehden 22 ottelussa tehot 4+6=10.

Kaudella 2013–2014 Lindell murtautui SM-liigaan, jossa hänen varsinainen tulokaskautensa toi 44 runkosarja- ja kahdessa playoff-ottelussa tehot 2+3=5. Lindellin liigauran avausmaali syntyi 7. joulukuuta 2013 vieraissa Pelicansia vastaan. Kaudeksi 2014–2015 hän siirtyi kaksivuotisella sopimuksella Porin Ässiin. Ennen kauden alkua, toukokuussa 2014, Lindell teki kolmivuotisen tulokassopimuksen Dallas Starsin kanssa, mutta pelasi vielä ensimmäisen sopimuskautensa lainalla Ässissä. Lindell teki läpimurtonsa SM-liigassa. Hän voitti tehoilla 14+21=35 liigan puolustajien maalipörssin ja jakoi puolustajien pistepörssin voiton SaiPan Brian Salcidon ja Tapparan Teemu Aallon kanssa. Lindell vei maalimääränsä ansiosta näin ollen myös varsinaisen puolustajien pistepörssivoiton ja hänestä tuli liigahistorian kaikkien aikojen nuorin tähän yltänyt pelaaja. Ennätyksen edellinen haltija oli vain hieman vanhempi Reijo Ruotsalainen kaudella 1980–1981. Lindellistä tuli myös Ässien eniten maaleja yhdessä kaudessa tehnyt puolustaja 2000-luvulla. Hänet palkittiin kauden päätteeksi koko SM-liigan parhaana puolustajana Pekka Rautakallio -palkinnolla ja valittiin tähdistökentälliseen. SM-liigakauden jälkeen maaliskuussa 2015 Lindell siirtyi Dallas Starsin farmijoukkue Texas Starsin vahvuuteen AHL:ään. Hän pelasi siellä viisi ottelua, kunnes palasi Suomeen ja liittyi A-maajoukkueen ensimmäiseen MM-leiriryhmään.

Lindell aloitti kauden 2015–2016 Texas Starsin vahvuudessa AHL:ssä. Hänen varsinainen tulokaskautensa toi siellä 73 runkosarjaottelussa tehot 18+24=42 ja neljässä playoff-ottelussa tehot 2+2=4. Lindell oli runkosarjassa Texasin eniten maaleja tehnyt puolustaja ja hän jakoi AHL:n puolustajien pistepörssin seitsemännen sijan kolmen muun pelaajan kanssa. Lindell valittiin kauden aikana AHL:n tähdistöotteluun. Hän teki NHL-debyyttinsä Dallas Starsissa 19. tammikuuta 2016 vieraissa Los Angeles Kingsia vastaan. Lindell sai ottelussa jääaikaa 14.01 minuuttia. Hän pelasi kauden aikana kaikkiaan neljä NHL-ottelua ilman tehopisteitä. 
Ensimmäisen NHL-maalinsa hän teki 25. marraskuuta 2016 pelatulla kierroksella Vancouver Canucksia vastaan. Hän saalisti ottelussa myös yhden syöttöpisteen.

Kaudella 2016–2017 Lindell vakiinnutti asemansa Dallas Starsin puolustuksessa ja pelasi kauden aikana vain kaksi ottelua AHL:ssa. NHL-otteluita hänelle kertyi 73, joissa hän teki kuusi maalia ja 18 pistettä. Seuraavalla kaudella Lindell pelasi koko kauden NHL:ssa ja teki 80 pelaamassaan ottelussa seitsemän maalia ja 27 tehopistettä. Starsin kausi päättyi tälläkin kertaa runkosarjaan.

Kaudella 2018–2019 Lindell pelasi täydet 82 ottelua joissa syntyi 11 maalia ja 21 syöttöpistettä. Runkosarjan jälkeen Dallas Stars eteni pudotuspeleihin kahden kauden tauon jälkeen. Pudotuspeleissä joukkue eteni toiselle kierrokselle asti, joissa se hävisi St. Louis Bluesille luvuin 4–3. Lindelille pudotuspelit olivat hänen NHL-uransa ensimmäiset ja hän teki niissä 13 otteluun yhden maalin ja kolme syöttöpistettä. Starsin putoamisen jälkeen toukokuussa 2019 Lindell solmi joukkueen kanssa kuusivuotisen jatkosopimuksen. Sopimus on kokonaisarvoltaan 34,8 miljoonaa dollaria ja sen vuosipalkka tulee olemaan 5,8 miljoonaa dollaria. Kauden 2019–2020 aikana Lindell nimettiin Starsin varakapteeniksi.

### Maajoukkueura

Lindell edusti Suomea MM-kilpailuissa vuosina 2015 ja 2016, joista toinen turnaus päättyi hopeaan ja vuoden 2022 maailmanmestaruuteen. Hän oli ensimmäisessä turnauksessa joukkueensa tehokkain puolustaja tehoilla 1+5=6 ja jakoi Suomen sisäisen tehotilaston voiton Anssi Salmelan kanssa lukemalla +5. Lindell palkittiin joukkueensa yhtenä kolmesta parhaasta pealaajasta. Hänet palkittiin myös alkulohkossa Norjaa vastaan pelatussa ottelussa Suomen ottelun parhaana pelaajana. Yhteensä Lindell on pelannut 35 A-maaottelua tehopistein 5+10=15. Hän teki A-maajoukkuedebyyttinsä Euro Hockey Challenge -ottelussa 10. huhtikuuta 2014 Jyväskylässä Latviaa vastaan. Lindell teki ottelussa myös yhden syöttöpisteen. Ensimmäisen A-maajoukkuemaalinsa hän teki 8. marraskuuta 2014 Karjala-turnauksessa Venäjää vastaan.

Lindell pelasi myös alle 20-vuotiaiden MM-kilpailuissa vuonna 2014, jolloin hän voitti maailmanmestaruuden. Lindell oli tehoilla 2+3=5 Suomen tehokkain puolustaja ja kolmanneksi paras pistemies. Vuotta aiemmin hän kuitenkin putosi viimeisten joukossa Suomen joukkueesta vuoden 2013 MM-turnaukseen.

Lindell pelasi myös alle 18-vuotiaiden MM-kilpailuissa vuonna 2012, jolloin hän oli Suomen tehokkain puolustaja Ville Pokan kanssa kuudella syöttöpisteellään. Lindell pelasi alle 18-vuotiaiden Ivan Hlinkan muistoturnauksessa vuonna 2011. Hän edusti myös Suomen alle 17-vuotiaiden maajoukkuetta Euroopan nuorten olympiafestivaaleilla vuonna 2011. Lindell on toiminut myös alle 19-vuotiaiden maajoukkueen kapteenina.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2010–2011 | Jokerit | A-SM | – | – | – | – | – | 3 | 1 | 1 | 2 | 2 |
| 2011–2012 | Kiekko-Vantaa | Mestis | 2 | 0 | 0 | 0 | 0 | – | – | – | – | – |  |  |  |  |  |  | U18 | 7 | 0 | 6 | 6 | 2 |
|  | Jokerit | A-SM | 48 | 21 | 30 | 51 | 16 | 11 | 2 | 5 | 7 | 6 | Ykköstähdistö |
| 2012–2013 | Kiekko-Vantaa | Mestis | 22 | 4 | 6 | 10 | 16 | – | – | – | – | – |
|  | Jokerit | A-SM | 11 | 5 | 4 | 9 | 6 | – | – | – | – | – |
|  | Jokerit | SM-liiga | 19 | 0 | 0 | 0 | 4 | – | – | – | – | – |
| 2013–2014 | Kiekko-Vantaa | Mestis | 11 | 2 | 3 | 5 | 8 | – | – | – | – | – |  |  |  |  |  |  | JMM | 7 | 2 | 3 | 5 | 6 |
|  | Jokerit | SM-liiga | 44 | 2 | 3 | 5 | 10 | 2 | 0 | 0 | 0 | 0 |
| 2014–2015 | Ässät | SM-liiga | 57 | 14 | 21 | 35 | 28 | 2 | 0 | 0 | 0 | 0 | Ykköstähdistö |  |  |  |  |  | MM | 8 | 1 | 5 | 6 | 0 |
|  | Texas Stars | AHL | 5 | 0 | 1 | 1 | 2 | – | – | – | – | – |
| 2015–2016 | Texas Stars | AHL | 73 | 14 | 28 | 42 | 56 | 4 | 2 | 2 | 4 | 0 |  |  |  |  |  |  | MM | 10 | 1 | 3 | 4 | 0 |
|  | Dallas Stars | NHL | 4 | 0 | 0 | 0 | 0 | – | – | – | – | – |
| 2016–2017 | Dallas Stars | NHL | 73 | 6 | 12 | 18 | 22 | – | – | – | – | – |  |  |  |  |  |  | WCup | 1 | 0 | 0 | 0 | 0 |
|  | Texas Stars | AHL | 2 | 0 | 1 | 1 | 0 | – | – | – | – | – |
| 2017–2018 | Dallas Stars | NHL | 80 | 7 | 20 | 27 | 24 | – | – | – | – | – |
| 2018–2019 | Dallas Stars | NHL | 82 | 11 | 21 | 32 | 33 | 13 | 1 | 3 | 4 | 4 |
| 2019–2020 | Dallas Stars | NHL | 69 | 3 | 20 | 23 | 12 | 27 | 1 | 7 | 8 | 2 |
| 2020–2021 | Dallas Stars | NHL | 56 | 5 | 11 | 16 | 19 | – | – | – | – | – |
| 2021–2022 | Dallas Stars | NHL | 76 | 4 | 21 | 25 | 12 | 7 | 0 | 2 | 2 | 0 |  |  |  |  |  |  | MM | 6 | 0 | 1 | 1 | 2 |
| 2022–2023 | Dallas Stars | NHL | 82 | 8 | 16 | 24 | 10 | 19 | 0 | 3 | 3 | 8 |
| 8 kautta | yhteensä | NHL | 522 | 44 | 121 | 165 | 132 | 66 | 2 | 15 | 17 | 14 |
| 3 kautta | yhteensä | AHL | 80 | 14 | 30 | 44 | 58 | 4 | 2 | 2 | 4 | 0 |
| 3 kautta | yhteensä | SM-liiga | 120 | 16 | 24 | 40 | 42 | 4 | 0 | 0 | 0 | 0 |

Muuta
-----

Rap-artisti ja Suomen euroviisuedustaja Jere Pöyhönen ja Lindell pelasivat samaan aikaan Kiekko-Vantaan junioreissa.

Lähteet
-------

* Esa Lindell The Internet Hockey Databasessa (englanniksi)
* Esa Lindell *Elite Prospects*. Everysport Media Group AB.  (englanniksi)

### Viitteet

1. 1 2  Laine, Hannu: Nuorten SM: Jokerien tehopuolustaja lokakuun paras pelaaja *Leijonat.fi*.  2.11.2011. Suomen Jääkiekkoliitto. Viitattu 2.11.2011.
2. 1 2 3 4 5 6  Esa Lindell *Elite Prospects*. Everysport Media Group AB.  (englanniksi)
3. ↑  Seppänen, Antti: Tässä ovat nuorten SM-liigan tilastoykköset! *Leijonat.fi*.  2.3.2012. Suomen Jääkiekkoliitto. Viitattu 15.9.2012.
4. ↑  Teräväinen, Henritius ja Lindell jatkavat Jokereissa *Jatkoaika.com*.  28.2.2012. Jatkoaika r.y. Viitattu 2.4.2012.
5. ↑  Huisman, Eetu: Helsingissä liiga käyntiin kavennetuin joukoin *Jatkoaika.com*.  12.9.2012. Jatkoaika r.y. Viitattu 15.9.2012.
6. ↑  Ennakkoraportti – Liiga  13.9.2012. Liiga. Viitattu 15.9.2012.
7. ↑  Tilastot – Liiga  13.9.2012. Liiga. Viitattu 15.9.2012.
8. ↑  Huisman, Eetu: Jokerien pelaaja-arvostelut 2012–13: Olivatko odotukset kohtuullisia? *Jatkoaika.com*.  11.4.2013. Jatkoaika r.y. Viitattu 6.5.2013.
9. ↑  Raportti – Liiga  7.12.2013. Liiga. Viitattu 27.4.2014.
10. ↑  Ässille A-nuorten päävalmentaja sekä vahvistuksia *Jatkoaika.com*.  27.3.2014. Jatkoaika r.y. Viitattu 27.4.2014.
11. ↑  Dallas Stars Sign Defenseman Esa Lindell to Three-year, Entry Level Contract  7.5.2014. Dallas Stars. Viitattu 7.8.2014. (englanniksi)
12. ↑  Stars kiinnitti Esa Lindellin  8.5.2014. Jatkoaika.com. Viitattu 7.8.2014.
13. ↑  Esa Lindell teki Liiga-historiaa pörssivoitollaan  13.3.2015. Liiga. Viitattu 16.3.2015.
14. ↑  Elite Prospects All-Time Stats (englanniksi)
15. ↑  Liigagaalassa palkittiin kauden parhaita *Jatkoaika.com*.  2.5.2015. Jatkoaika r.y. Viitattu 3.5.2015.
16. ↑  Pienimaa, Eemeli: SM-liigan tehokkain puolustaja siirtyy Pohjois-Amerikkaan  16.3.2015. MTV Oy.  Arkistoitu 6.8.2016. Viitattu 24.3.2015.
17. ↑  Lindell palaa Teksasista Leijoniin – Niemi debytoi A-maajoukkueessa  25.3.2015. Satakunnan Kansa.  Arkistoitu 2.4.2015. Viitattu 25.3.2015.
18. ↑  Dallas Stars Reduce Training Camp Roster By Eight  28.9.2015. Dallas Stars. Viitattu 20.1.2016. (englanniksi)
19. ↑  Suomalaisen jääkiekon tulevaisuuden kulmakivet aloittavat kauden AHL:ssä *Jatkoaika.com*.  28.9.2014. Jatkoaika r.y. Viitattu 20.1.2016.
20. ↑  Esa Lindell The Internet Hockey Databasessa (englanniksi)
21. ↑  Boxscore – NHL.com *NHL.com*.  19.1.2016. National Hockey League. Viitattu 20.1.2016. (englanniksi)
22. ↑  Esa Lindell - CapFriendly - NHL Salary Caps *CapFriendly*. Viitattu 16.5.2019. (englanniksi)
23. ↑  Stars sign defenseman Esa Lindell to 6-year contract extension *NHL.com*. Viitattu 16.5.2019. (englanniksi)
24. ↑
25. ↑  Westerlund valitsi pelaajat Latvia-otteluihin *Jatkoaika.com*.  2.4.2014. Jatkoaika r.y. Viitattu 27.4.2014.
26. ↑  Esa Lindell – EHC – 2013–14 Euro Hockey Challenge – player page | Pointstreak Sports Technologies
27. ↑  Otteluseuranta
28. ↑  Nuorten Leijonien MM-kisaryhmä on nimetty! *Leijonat.fi*.  22.12.2012. Suomen Jääkiekkoliitto. Viitattu 22.12.2012.
29. ↑  Tommi Koivunen: NHL-tähti pelasi pikkupoikana Käärijän kanssa samassa porukassa – heitti kommentin viisuista ruotsalaiselle joukkuekaverilleen *Ilta-Sanomat*.  11.5.2023. Viitattu 11.5.2023.


|  |  |  |
| --- | --- | --- |
| Edeltäjä:**Lasse Kukkonen** | **Pekka Rautakallio -palkinnon voittaja**2015 | Seuraaja:**Yohann Auvitu** |

Suomen joukkue – Jääkiekon MM-kilpailut 2015
2 Jokipakka |
6 Mäntylä |
7 Lindell |
15 Ruutu (**A**) |
16 Barkov |
18 Lepistö (**A**) |
20 Pesonen |
23 Louhivaara |
24 Kemppainen |
25 Hytönen |
26 Immonen |
27 Kontiola |
28 Salmela |
32 Saros |
33 Engren |
35 Rinne |
36 Jokinen (**C**) |
38 Hietanen |
41 Pihlström |
50 Aaltonen |
55 Ohtamaa |
63 Jaakola |
70 Hartikainen |
71 Komarov |
72 Donskoi |
Valmentaja Kari Jalonen

Suomen joukkue – Jääkiekon MM-kilpailut 2016
1 Saros |
2 Pokka |
4 Kivistö |
5 Kukkonen (**A**) |
6 Jaakola |
7 Lindell |
9 Koivu (**C**) |
19 Koskinen |
20 Aho |
24 Lajunen |
28 Salmela |
29 Laine |
32 Bäckström |
36 Jokinen (**A**) |
37 Pyörälä |
38 Hietanen |
40 Koskiranta |
41 Pihlström |
51 Sallinen |
55 Ohtamaa |
56 Pulkkinen |
61 Barkov |
64 Granlund |
71 Komarov |
96 Rantanen |
Valmentaja Kari Jalonen

Suomen joukkue – Jääkiekon MM-kilpailut 2022
2 Pokka |
3 Friman |
4 Lehtonen |
10 Armia |
12 Anttila (**A**) |
21 Innala |
23 Lindell |
24 Björninen |
25 Rajala |
29 Säteri |
35 Tuohimaa |
38 Hietanen |
41 Heiskanen |
42 Vatanen (**A**) |
45 Olkinuora |
50 Seppälä |
51 Filppula (**C**) |
55 Ohtamaa |
64 Granlund (**A**) |
65 Manninen |
70 Hartikainen |
76 Sallinen |
80 Mäenalanen |
82 Pesonen |
91 Lammikko |
Valmentaja Jukka Jalonen

Suomen joukkue – Jääkiekon maailmancup 2016
2 Jokipakka |
3 Määttä |
7 Lindell |
9 Koivu (**C**) |
12 Lehterä |
18 Lepistö |
19 Koskinen |
20 Aho |
22 Pokka |
27 Donskoi |
28 Korpikoski |
29 Laine |
35 Rinne |
36 Jokinen (**A**) |
40 Rask |
45 Vatanen |
51 Filppula (**A**) |
55 Ristolainen |
56 Haula |
64 Granlund |
71 Komarov |
86 Teräväinen |
91 Barkov |
Valmentaja Lauri Marjamäki



|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Yle

 |

 |